འདི་དང་འདྲཝ་སྦེ་ ཁྱོད་ཀྱིས་ རླུང་གི་དཔེ་ཚད་ཅིག་དབྱེ་ཞིབ་འབད་ནི་ཨིན་པ་ཅིན་ དང་པ་རང་ རླུང་འདི་ནང་ བཙོག་རླུང་ག་ཅི་འདུག་ག་བལྟ་ཞིནམ་ལས་ གསོ་བའི་མཁས་མཆོག་ཚུ་ལུ་ བཙོག་རླུང་འདི་ཚད་གཞི་ག་དེམ་ཅིག་གིས་ འཕྲོད་བསྟེན་ལུ་གནོད་པ་ཡོདཔ་ཨིན་ན་འདྲི་དགོ། བཙོག་རླུང་འདི་གི་ཚད་གཞི་དང་ རྒྱལ་ཁབ་ཀྱི་ཁྲིམས་ལུགས་དང་འཁྲིལ་བའི་ ཚད་གཞི་གཉིས་ག་བསྡུར་འབད་དགོ། ཁྱོད་ཀྱིས་ དཀའ་ངལ་འདི་ དུས་ཡུན་ལེ་ཤ་ཅིག་གི་སྔ་གོང་ལས་བྱུང་ཡོདཔ་ཤེས་ཚུགས། ཚད་གཞི་འདི་ལུ་ཡང་འགྱུར་བ་ གནམ་མེད་ས་མེད་མ་འགྱོཝ་ཡང་ན་ འདི་བཟུམ་མའི་གནས་ཚད་མཐོ་ཤོས་གུ་ འཕྲལ་འཕྲལ་ར་ལྷོད་དོ་ཡོདཔ་ཨིན་ན་ ཡང་ཅིན་ ཧེ་མ་དང་ཕྱདཔ་ད་ ཚད་གཞི་འདི་ མར་ཕབ་སོང་ཡོདཔ་ཨིན་ན་ཚུ་ཤེས་དགོ།བརྡ་བརྒྱུདཔ་ཅིག་གི་ལཱ་འགན་འདི་ ཚད་གཞི་འདི་ཚུ་གིས་ དོན་ག་ཅི་སྟོནམ་ཨིན་ན་གོ་བརྡ་སྤྲོད་ཐོག་ལས་ དཀའ་ངལ་འདི་ ཧེ་མ་ལས་ལེ་ཤ་གིས་ ཡར་འཕར་སོང་ཡོདཔ་ཨིན་ན་ཚུ་ གཏན་འབེབས་འབད་དགོ། དེ་འབདཝ་ད་ ཚད་གཞི་རྐྱངམ་ཅིག་གིས་གོ་མི་ཆོད། ཁྱོད་གྱི་གནས་ཚུལ་འདི་ དཔེར་ན་ དཀའ་ངལ་འདི་ ཧེ་མ་དང་འཕྱདཔ་ད་ ད་ལྟོ་ ག་ཅི་སྦེ་མངོན་གསལ་བྱུང་ཡོདཔ་ཨིན་ན་ཟེར་བའི་སྐབས་དོན་གུ་གཞི་བཞག་དགོཔ་འཐོན་འོང་།